
ΑΠΟΦΑΣΕΙ Σ 

Αριθ. 207/6 

Κανονισμός Διαχείρισης και Εκχώρησης Αριθμών του 
Εθνικού Σχεδίου Αριθμοδότησης για τις Υπηρεσίες Τη¬ 
λεφωνίας και Κινητών και Προσωπικών Επικοινωνιών. 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ 
ΚΑΙ ΤΑΧΥΔΡΟΜΕΙΩΝ (ΕΕΤ) 

Έχοντας υπόψη: 

α. Το Νόμο 2867/2000 «Οργάνωση και Λειτουργία των 
Τηλεπικοινωνιών και άλλες Διατάξεις» (ΦΕΚ 273/Α/2000) 
ιδίως τα άρθρα 2,3, παρ. 14, στοιχείο α, 7 και 12, 

β. Το Π.Δ. 165/1999 για την τροποποίηση του Ν. 2246/ 
1994, όπως εκάστοτε ισχύει σε συμμόρφωση α) προς την 
Οδηγία 97/33/ΕΚ του Ευρωπαϊκού Κοινοβουλίου και του 
Συμβουλίου για τη διασύνδεση στο χώρο των τηλεπικοι¬ 
νωνιών προκειμένου να διασφαλιστεί καθολική υπηρεσία 
και διαλειτουργικότητα, με εφαρμογή των αρχών παρο¬ 
χής ανοικτού δικτύου (ΟΝΡ) και β) προς την Οδηγία 
98/61/ΕΚτου Ευρωπαϊκού Κοινοβουλίου και του Συμβου¬ 
λίου «Περί τροποποιήσεως της Οδηγίας 97/ 33/ΕΚ, σε ότι 
αφορά τη φορητότητα των αριθμών και την προεπιλογή 
φορέα» (ΦΕΚ 172/Α/1999), 

γ. Την απόφαση 206/2/29.1.2001 της ΕΕΤΤ για το «Εθνι¬ 
κό Σχέδιο Αριθμοδότησης για τις Υπηρεσίες Τηλεφωνίας 
και Κινητών και Προσωπικών Επικοινωνιών» (ΦΕΚ 
123/Β72001). 

δ. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού 
προϋπολογισμού, αποφασίζει: 

Άρθρο 1 

Σκοπός - Πεδίο Εφαρμογής. 

1. Σκοπόςτης παρούσας απόφασης είναι ο καθορισμός 
ενός σαφούς πλαισίου για την άσκηση των βασικών δι¬ 
καιωμάτων και υποχρεώσεων των παροχών τηλεπικοινω¬ 
νιακών δικτύων ή/και υπηρεσιών καθώς και των χρηστών, 
το οποίο εγγυάται διαφανή και αμερόληπτη πρόσβαση 
στους αριθμοδοτικούς πόρους του Εθνικού Σχεδίου 
Αριθμοδότησης (ΕΣΑ) για τις υπηρεσίες τηλεφωνίας και 
κινητών και προσωπικών επικοινωνιών. 

2. Η παρούσα απόφαση αφορά τη διαχείριση και εκχώ¬ 
ρηση προς τους παρόχους τηλεπικοινωνιακών δικτύων 
ή/και υπηρεσιών των αριθμών και των κωδικών επιλογής 
φορέα που χρησιμοποιούνται στα σημεία πρόσβασης 


τωνχρηστών στα τηλεπικοινωνιακά δίκτυατης χώρας που 
παρέχουν υπηρεσίες τηλεφωνίας και κινητών και προσω¬ 
πικών επικοινωνιών. 

3. Η παρούσα απόφαση δεν αφορά, μεταξύ άλλων, τη 
ρύθμιση θεμάτων σχετικών με: 

α. τη διαχείριση και εκχώρηση των σύντομων κωδικών, 

β. τη διαχείριση και εκχώρηση των ονομάτων χώρου 
(άοΓπαίη παπίΘε), 

γ. τη διαχείριση και εκχώρηση των αριθμών και των σχε¬ 
δίων διευθυνσιοδότησης για επικοινωνίες δεδομένων και 

δ. τη διαχείριση και εκχώρηση των πόρων για εσωτερι¬ 
κή αριθμοδότηση, διευθυνσιοδότηση και αναγνώριση 
ταυτότητας των τηλεπικοινωνιακών δικτύων. 

Τα ανωτέρω θέματα ρυθμίζονται με ειδικές αποφάσεις 
της ΕΕΤΤ. 

Άρθρο 2 
Ορισμοί 

1. «Δευτερογενής Εκχώρηση»: η διάθεση από πάροχο 
τηλεπικοινωνιακού δικτύου ή/και υπηρεσιών αριθμού ή 
αριθμών που του έχουν εκχωρηθεί πρωτογενώς προς 
χρήστες σύμφωνα με συγκεκριμένους συμβατικούς 
όρους και κανόνες. 

«Ενεργός Αριθμός»: αριθμός ο οποίος έχει τεθεί σε λει¬ 
τουργία από τον πάροχο τηλεπικοινωνιακού δικτύου ή/και 
υπηρεσιών ώστε να υποστηρίζει πλήρως την προσφορά 
υπηρεσίας για την οποία έχει σχεδιαστεί και εκχωρηθεί 
από την ΕΕΤΤ. Για ατομικά εκχωρηθέντες αριθμούς, η 
ενεργοποίηση σημαίνει την εμπορική χρήση του αριθμού. 
Γ ια εκχωρήσεις ομάδων αριθμών, η ενεργοποίηση σημαί¬ 
νει την πρώτη εκχώρηση σε συνδρομητή ή την ημερομη¬ 
νία κατά την οποία το δίκτυο ξεκινά τη χρήση της ομάδας. 

«Επιτήρηση»: η διαδικασία ελέγχου της χρησιμοποίη¬ 
σης των αριθμοδοτικών πόρων που έχουν εκχωρηθεί ή 
δεσμευθεί σύμφωνα με τους όρους και τους κανόνες του 
παρόντος Κανονισμού. 

«Ομάδα Αριθμών»: η μικρότερη ποσότητα διαδοχικών 
αριθμών που μπορεί να δεσμευτεί ή εκχωρηθεί μετά από 
ένα μοναδικό ψηφίο. Οι αριθμοί κατ’ αρχήν εκχωρούνται 
σε ομάδες των 10.000 αριθμών και κατ’ εξαίρεση σε ομά¬ 
δες των 1.000 αριθμών. 

«Πρωτογενής Εκχώρηση»: η απόδοση απάτην ΕΕΤΤ σε 
έναν πάροχο τηλεπικοινωνιακού δικτύου ή/και υπηρε¬ 
σιών, μετά από εξέταση σχετικής αίτησης, του δικαιώ¬ 
ματος χρήσης συγκεκριμένων αριθμοδοτικών πόρων για 
δική του χρήση ή για χρήση από τους πελάτες του. 

2. Επιπλέον ισχύουν οι ορισμοίτου άρθρου 2του Νόμου 
2867/2000 και του άρθρου 2 της Απόφασης 206/2/29-01 - 
2001 της ΕΕΤΤ για το «Εθνικό Σχέδιο Αριθμοδότησης για 
τις Υπηρεσίες Τηλεφωνίας και Κινητών και Προσωπικών 
Επικοινωνιών». 

Άρθρο 3 

Εκχώρηση αριθμών ή/και κωδικών 

1. Η εκχώρηση αριθμών ή/και κωδικών από το ΕΣΑ δια- 
κρίνεται σε πρωτογενή και δευτερογενή. 

Η ΕΕΤΤ προβαίνει στην πρωτογενή εκχώρηση αριθμών 
ή/και κωδικών στους παρόχους τηλεπικοινωνιακών δι¬ 
κτύων ή/και υπηρεσιών σύμφωνα μετις διατάξειςτου πα¬ 
ρόντος κανονισμού. 

Η δευτερογενής εκχώρηση αριθμών διενεργείται από 
τους παρόχους τηλεπικοινωνιακών δικτύων ή/και υπηρε¬ 
σιών προς τους χρήστες. 

Απαγορεύεται η απευθείας μεταφορά πρωτογενώς εκ- 
χωρηθέντων αριθμών μεταξύ παροχών τηλεπικοινωνια¬ 
κών δικτύων ή/και υπηρεσιών και η δευτερογενής εκχώ¬ 
ρηση κωδικών επιλογής φορέα. 

2. Δικαίωμα υποβολής αίτησης για πρωτογενή εκχώρη¬ 
ση αριθμών ή/και κωδικών έχουν οι κάτοχοι Ειδικής Άδει¬ 
ας για την παροχή τηλεπικοινωνιακού δικτύου ή/και υπη¬ 
ρεσιών που απαιτούν τη χρήση αριθμοδοτικών πόρων. 
Πριν από την αίτηση για πρωτογενή εκχώρηση αριθμών 
δεν είναι απαραίτητο να έχει προηγηθεί αίτηση για δέ¬ 
σμευση, η οποία λογίζεται ως συνυποβληθείσα. 

Οι υπόλοιποι πάροχοι που επιθυμούν εκχωρήσεις αριθ¬ 
μών πρέπει να αναζητήσουν δευτερογενή εκχώρηση 
αριθμών από τους παρόχους τηλεπικοινωνιακών δικτύων 
ή/και υπηρεσιών οι οποίοι είναι δικαιούχοι πρωτογενούς 
εκχώρησης από την ΕΕΤΤ. Η δευτερογενής εκχώρηση 
πρέπει να διενεργείται με τρόπο αμερόληπτο και να απο¬ 
φεύγονται οι αδικαιολόγητες διακρίσεις από τους παρό¬ 
χους προς τους οποίους έχουν γίνει πρωτογενείς εκχω¬ 
ρήσεις. 

3. Η αξιολόγηση των αιτήσεων για πρωτογενή εκχώρη¬ 
ση αριθμών ή/και κωδικών από την ΕΕΤΤ γίνεται λαμβά- 
νοντας υπόψη ιδίως: 

α. τις χορηγηθείσες άδειες για τηλεπικοινωνιακά δίκτυα 
ή/και υπηρεσίες στον σχετικό φορέα και τους όρους αυ¬ 
τών, 

β. την ανάγκη αποδοτικής χρήσης των πόρων του ΕΣΑ 
και, ιδιαίτερα, τη σπανιότητάτους, 
γ. τη συμφωνία της αιτήσεως μετις διατάξεις της κείμε¬ 
νης νομοθεσίας και μάλιστα εκείνες του ΕΣΑ και τις λοι¬ 
πές σχετικές αποφάσεις της ΕΕΤΤ, 
δ. τοπικά γεωγραφικά κριτήρια, 
ε. τον ρυθμό ανάπτυξης του δικτύου και την κάλυψη της 
υπηρεσίας για την οποία υποβάλλεται η αίτηση εκχώρη¬ 
σης αριθμών και γενικότερα την τεχνική και οικονομική 
δυνατότητα του αιτούντος να υλοποιήσει το έργο, 
στ. το εύλογο της ποσότητας των αϊτού μενών αριθμών, 
ζ. τον σεβασμό των αρχών της ίσης μεταχείρισης των 
ενδιαφερομένων και διαφάνειας της διαδικασίας και την 
ανάγκη διασφάλισης συνθηκών υγιούς και αποτελεσματι¬ 
κού ανταγωνισμού, 

η. τη συμμόρφωση με σχετικούς διεθνείς κανόνες και 
συμφωνίες και την κοινοτική νομοθεσία, 

Η έκδοση των αποφάσεων της ΕΕΤΤ γίνεται σύμφωνα 
με τα οριζόμενα στο άρθρο 7. 


4. Οι αιτήσεις για εκχώρηση αριθμών ή/και κωδικών που 
υποβάλλονται σύμφωνα με τα άρθρα 5 και 6 και πληρούν 
τις διατάξεις του παρόντος άρθρου εξετάζονται με βάση 
την αρχή της χρονικής προτεραιότητας. Σε περίπτωση 
υποβολής αιτήσεων που είναι μεν πλήρεις αλλά υποβλή¬ 
θηκαν την ίδια ημέρα και αιτούνταιτους ίδιους αριθμοδο- 
τικούς πόρους, οι οποίοι δεν έχουν προηγουμένως δε- 
σμευθεί, η ΕΕΤΤ, εφόσον δεν είναι δυνατή η λήψη από¬ 
φασης με βάση τα στοιχεία κάθε φακέλου, προχωρεί στη 
διενέργεια κλήρωσης. 

Η εκχώρηση αριθμών ή/και κωδικών γίνεται για χρονικό 
διάστημα που δεν υπερβαίνει το χρόνο διάρκειας της Ει¬ 
δικής Άδειας στο πλαίσιο της οποίας πραγματοποιείται. 

Οι αιτούντες έχουν το δικαίωμα να εκφράζουν τις προ¬ 
τιμήσεις τους για τη δέσμευση ή εκχώρηση συγκεκριμέ¬ 
νων αριθμών ή/και κωδικών. Οι προτιμήσεις αυτές δεν εί¬ 
ναι δεσμευτικές για την ΕΕΤΤ. 

5. Οι πρωτογενείς εκχωρήσεις γεωγραφικών καθώς και 
μη-γεωγραφικών αριθμών πραγματοποιούνται κατά ομά¬ 
δες των 10.000 αριθμών. Εξαίρεση αποτελεί: 

α. η πρωτογενής εκχώρηση γεωγραφικών αριθμών σε 
περιοχές με τετραψήφιο Εθνικό Κωδικό Προορισμού 
όταν οι αιτούμενοι αριθμοί είναι λιγότεροι από 10.000. 
Στην περίπτωση αυτή η ΕΕΤΤ δύναται να προβεί σε εκχώ¬ 
ρηση ομάδων των 1.000 αριθμών (1000 ή 2000 ... ή 9000 
αριθμών). 

β. η πρωτογενής εκχώρηση αριθμών για κλήσεις μέσω 
κάρτας. Στην περίπτωση αυτή εκχωρούνται είτε ομάδες 
των δέκα αριθμών (10 ή 20 ή 30 κλπ) ή λιγότεροιτων δέκα 
αριθμοί (1 ή 2 ή 3 ...ή 9). 

Η πρωτογενής εκχώρηση κωδικών επιλογής φορέα γί¬ 
νεται μόνον ανά κωδικό, σύμφωνα με τις διατάξεις της 
επόμενης παραγράφου. 

6. Οι κωδικοί επιλογής φορέα μπορεί να χρησιμοποιού¬ 
νται είτε για απευθείας κλήση είτε αφού προηγηθεί διά¬ 
λογος καλούντος/φορέα (πρόσβαση σε φορέα). Σε κάθε 
τηλεπικοινωνιακό φορέα εκχωρείται ένας μόνον κωδικός 
επιλογής φορέα ανά κατηγορία παροχής της συγκεκρι¬ 
μένης υπηρεσίας. Η ΕΕΤΤ μπορεί όμως να ορίσει με από¬ 
φασή της διαφορετικά εφόσον τούτο δικαιολογείται για 
ειδικούς λόγους. 

Οι εκχωρούμενοι κωδικοί επιλογής φορέα από τις σει¬ 
ρές 162 και 163 είναι πενταψήφιοι. Οι εκχωρούμενοι κω¬ 
δικοί επιλογής φορέα από τις σειρές 175, 176 και 178 εί¬ 
ναι τετραψήφιοι. 

Άρθρο 4 

Δέσμευση αριθμών 

1. Η ΕΕΤΤ δύναται να δεσμεύει αριθμούς για μελλοντι¬ 
κή χρήση για συγκεκριμένο σκοπό υπέρ ενός παρόχου τη¬ 
λεπικοινωνιακού δικτύου ή/και υπηρεσιών, ο οποίος υπο¬ 
βάλλει σχετική αίτηση για τον σκοπό αυτό. 

Απαγορεύεται η δέσμευση κωδικών επιλογής φορέα. 

Οι δεσμευμένοι αριθμοί δεν είναι διαθέσιμοι προς εκ¬ 
χώρηση σε τρίτα ενδιαφερόμενο μέρη κατά τη διάρκεια 
της περιόδου δέσμευσης. Η δέσμευση αριθμών δεν πα¬ 
ρέχει κανένα δικαίωμα στους παρόχους τηλεπικοινωνια¬ 
κών δικτύων ή/και υπηρεσιών να ενεργοποιήσουν τους 
αριθμούς οι οποίοι είναι δεσμευμένοι για αυτούς. 

Η δέσμευση αριθμών δεν εξασφαλίζει ότι θα ακολουθή¬ 
σει και εκχώρηση των αριθμών αυτών. Για την εκχώρησή 
τους πρέπει οι πάροχοι τηλεπικοινωνιακών δικτύων ή/και 

υπηρεσιών να υποβάλλουν σχετική αίτηση σύμφωνα με 
το άρθρο 5 του παρόντος Κανονισμού. 

2. Δικαίωμα υποβολής αίτησης για δέσμευση αριθμών 
έχουν όσοι έχουν δικαίωμα υποβολής αίτησης για εκχώ¬ 
ρηση αριθμών σύμφωνα με το άρθρο 3, παράγραφος 2, 
του παρόντος Κανονισμού. Οι αιτήσεις για δέσμευση 
αριθμών υποβάλλονται στην ΕΕΤΤ και περιλαμβάνουν 
όλες τις σχετικές πληροφορίες που απαιτούνται και στην 
περίπτωση της αίτησης για την εκχώρηση αριθμών και 
αναφέρονται στο άρθρο 5. Το περιεχόμενο των αιτήσεων 
για δέσμευση αριθμών δεν κοινοποιείται σε ενδιαφερο¬ 
μένους τρίτους απάτην ΕΕΤΤ, όταντο ζητά ο αϊτών και μό¬ 
νον εφόσον τούτο δικαιολογείται για σοβαρό λόγο που 
αφορά την προστασία του επαγγελματικού απορρήτου. 
Επίσης, υπόκεινται σε διαδικασία διαβούλευσης με τους 
ενδιαφερομένους φορείς που δραστηριοποιούνται στον 
τομέα των τηλεπικοινωνιών, εφόσον κάτι τέτοιο θεωρηθεί 
αναγκαίο από την ΕΕΤΤ και εφόσον δεν θίγεται, ιδίως, το 
επαγγελματικό απόρρητο. Η ΕΕΤΤ δύναται να ζητήσει 
πρόσθετες πληροφορίες, όπως ακριβώς και στην περί¬ 
πτωση της εκχώρησης αριθμών, σύ μφωνα με το άρθρο 6, 
παράγραφος 2, του παρόντος Κανονισμού. 

3. Η εξέταση των αιτήσεων για δέσμευση αριθμών από 
την ΕΕΤΤ γίνεται με βάση τα κριτήρια που λαμβάνονται 
υπόψη για την εκχώρηση αριθμών που αναφέρονται στο 
άρθρο 3, παράγραφος 3, του παρόντος Κανονισμού. 

Η δέσμευση αριθμών γίνεται κατά ομάδες των 10.000 ή 
1.000 αριθμών, όπως στην περίπτωση της εκχώρησης 
αριθμών. 

Η έκδοση των αποφάσεων για δέσμευση αριθμών γίνε¬ 
ται σύμφωνα μετά οριζόμενα στο άρθρο 7του παρόντος 
Κανονισμού. 

4. Οι αιτήσεις για δέσμευση αριθμών που υποβάλλονται 
σύμφωνα μετά άρθρα 5 και 6 καιπληρούντα κριτήρια του 
παρόντος άρθρου εξετάζονται με βάση την αρχή της χρο¬ 
νικής προτεραιότητας, όπως και στην περίπτωση της 
υποβολής αιτήσεων για εκχώρηση αριθμών, σύμφωνα με 
το άρθρο 3, παράγραφος 4 του παρόντος Κανονισμού. 

Σε περίπτωση υποβολής αιτήσεων για εκχώρηση και αι¬ 
τήσεων για δέσμευση των ίδιων αριθμοδοτικών πόρων, 
ικανοποιούνται κατά προτεραιότητα οι αιτήσεις εκχώρη¬ 
σης. 

Η ΕΕΤΤ δύναται να αρνηθεί τη δέσμευση αριθμών, 
αφού αιτιολογήσει ειδικά την άρνησή της. 

Σε περίπτωση που η ΕΕΤΤ προχωρήσει σε δέσμευση 
αριθμών, τότε το όνομα του δικαιούχου και οι δεσμευμέ¬ 
νοι πόροι αναφέρονται στο τηρούμενο στην ΕΕΤΤ αρχείο 
του ΕΣΑ. 

5. Η δέσμευση αριθμών διαρκείτο πολύ δύο έτη από την 
ημερομηνία που δημοσιεύθηκε η σχετική απόφαση της 
ΕΕΤΤ. Κατ’ εξαίρεση η χρονική διάρκεια της δέσμευσης 
μπορεί να είναι μεγαλύτερη κατά ένα έτος όταν αυτό κρί- 
νεται απαραίτητο για την αποτελεσματικότερη διαχείρι¬ 
ση του ΕΣΑ. 

Ο πάροχος τηλεπικοινωνιακού δικτύου ή/και υπηρε¬ 
σιών υπέρ του οποίου έχουν δεσμευτεί αριθμοδοτικοί πό¬ 
ροι, δηλώνει εγγράφως στην ΕΕΤΤ εντός 15 ημερών του¬ 
λάχιστον πριν το τέλος κάθε έτους δέσμευσης ότι επιθυ¬ 
μεί την εξακολούθηση της δέσμευσης. Στη σχετική 
δήλωση περιλαμβάνεται κάθε πληροφορία που δικαιολο¬ 
γεί την αντίστοιχη αίτηση δέσμευσης. 

Μετά την πάροδο της διετίας, οι δεσμεύσεις είναι ανα¬ 
νεώσιμες κατά ένα έτος το πολύ, μετά από αιτιολογημένη 


αίτηση προς την ΕΕΤΤ, η οποία δύναται να την απορρίψει 
με ειδικά αιτιολογημένη απόφασή της. 

6. Η ΕΕΤΤ δύναται να καταργήσει ή να ανακαλέσει εν 
όλω ή εν μέρειτη δέσμευση αριθμών σύμφωνα με τις δια¬ 
τάξεις του άρθρου 9 του παρόντος Κανονισμού. 

Για την καλύτερη διαχείριση του ΕΣΑ, η ΕΕΤΤ δύναται 
να αντικαταστήσει αριθμούς που έχουν δεσμευθεί με άλ¬ 
λους αφού ενημερώσει τον δικαιούχο της δέσμευσης. 

Άρθρο 5 

Περιεχόμενο των αιτήσεων για εκχώρηση 
ή δέσμευση αριθμών 

1. Οι αιτήσεις για εκχώρηση ή δέσμευση αριθμών πε¬ 
ριέχουν : 

α. στοιχεία ταυτότητας του ενδιαφερομένου 
ί) τα στοιχεία του νομικού προσώπου που υποβάλλει την 
αίτηση, ιδίως, επωνυμία ή διακριτικό τίτλο της τηλεπικοι¬ 
νωνιακής επιχείρησης που υποβάλλει την αίτηση, νομική 
μορφή, έδρα, διεύθυνση, Αριθμό Φορολογικού Μητρώου 
(ΑΦΜ), Δημόσια Οικονομική Υπηρεσία (ΔΟΥ), αριθμό τη¬ 
λεφώνου και αριθμό τηλεομοιοτυπίας (ίαχ), 
ϋ) τα στοιχεία ταυτότητας των νομίμων εκπροσώπων 
της τηλεπικοινωνιακής επιχείρησης, όπως, επώνυμο, 
όνομα, όνομα πατρός, τόπο και έτος γέννησης, υπηκοό¬ 
τητα, διεύθυνση κατοικίας, αριθμό ταυτότητας ή διαβα¬ 
τηρίου, ΑΦΜ/ΔΟΥ, τηλέφωνο, ΐαχ και τα σχετικά νομιμο¬ 
ποιητικά έγγραφα, 

ίϋ) τα στοιχεία ταυτότητας του υπογράφοντος την αίτη¬ 
ση φυσικού προσώπου, όπως, επώνυμο, όνομα, όνομα 
πατρός, τόπο και έτος γέννησης, υπηκοότητα, διεύθυνση 
κατοικίας, αριθμό ταυτότητας ή διαβατηρίου, ΑΦΜ/ΔΟΥ, 
τηλέφωνο, ΐαχ, εάν αυτός δεν είναι ο νόμιμος εκπρόσω¬ 
πος. Στην περίπτωση αυτή κατατίθεται και το συμβολαιο¬ 
γραφικό έγγραφο με το οποίο ο υπογράφων εξουσιοδο¬ 
τείται νόμιμα να καταθέσει την αίτηση, 
ίν) τα στοιχεία ταυτότητας του αντικλήτου της τηλεπι¬ 
κοινωνιακής επιχείρησης (όπως, επώνυμο, όνομα, όνομα 
πατρός, τόπο και έτος γέννησης, υπηκοότητα, διεύθυνση 
κατοικίας, αριθμό ταυτότητας ή διαβατηρίου, ΑΦΜ/ΔΟΥ, 
τηλέφωνο, Ιβχ) στην Αθήνα, σε περίπτωση που η επιχεί¬ 
ρηση δεν εδρεύει στην Αθήνα, 
β. στοιχεία της ειδικής αδείας της τηλεπικοινωνιακής 
επιχείρησης που υποβάλλει την αίτηση εκχώρησης ή δέ¬ 
σμευσης αριθμών, 

γ. τις προτιμώμενες ομάδες αριθμών ή τους κωδικούς 
επιλογής φορέα (κατά περίπτωση), 
δ. ανάλυση των λόγων για τους οποίους δικαιολογείται 
η εκχώρηση ή η δέσμευση νέων αριθμοδοτικών πόρων, σε 
συνδυασμό και με τη χρήση αυτών που έχουν ενδεχομέ¬ 
νως ήδη εκχωρηθεί ή δεσμευθεί, 
ε. τη χρήση των αριθμοδοτικών πόρων που έχουν ήδη 
εκχωρηθεί στον αιτούντα και πιο συγκεκριμένα: 

• το ποσοστό εκχώρησης αριθμών σε χρήστες ανά εκ- 
χωρηθείσα ομάδα αριθμών που είναι ή όχι σε ενεργό χρή¬ 
ση, 

• τους δεσμευμένους αριθμούς, 

στ. στην περίπτωση γεωγραφικών αριθμών, τον προσ¬ 
διορισμό των γεωγραφικών περιοχών στις οποίες θα χρη¬ 
σιμοποιηθούν οι αριθμοί για τους οποίους υποβάλλεται η 
αίτηση, 

ζ. την περιγραφή και τον τρόπο χρέωσης των υπηρε¬ 
σιών που θα παρέχονται με τους αιτούμενους αριθμούς, 

η. τον αριθμό χρηστών ή δυνητικών πελατών που έχουν 
εκφράσει ενδιαφέρον για τις υπηρεσίες που θα παρέχο¬ 
νται διά των αριθμών αυτών, 
θ. την απόδειξη της δυνατότητας του αιτούντος να υλο¬ 
ποιήσει τεχνικά τις αντίστοιχες υπηρεσίες, 
ι. την πιθανολογούμενη ημερομηνία έναρξης της ενερ¬ 
γοποίησης των αριθμών και τα στάδιά της, 
ια. εκτίμηση της αναμενόμενης χρήσης για διάστημα 
τουλάχιστον δύο ετών, για κάθε ομάδα αριθμών για την 
οποία υποβάλλεται η αίτηση και 
ιβ. οποιεσδήποτε άλλες πληροφορίες τις οποίες ο αϊτών 
θεωρεί απαραίτητες ή κατάλληλες για να αιτιολογήσει το 
αίτημά του. 

2. Σε περίπτωση υποβολής αιτήσεως σχετικά με την εκ¬ 
χώρηση κωδικών επιλογής φορέα, ο αϊτών, πέραν των 
οριζομένων στην προηγούμενη παράγραφο οφείλει να: 

α. αιτιολογεί την αίτησή του αναφερόμενος στη διασύν¬ 
δεση του δικτύου του με άλλα δίκτυα μέσω των οποίων θα 
ενεργοποιείται ο αιτούμενος κωδικός ώστε να επιτυγχά¬ 
νεται η πρόσβαση χρηστών στο δίκτυο του, 
β. περιγράφει τον τρόπο με τον οποίο θα παρέχεται η 
υπηρεσία με τη χρήση του αιτούμενου κωδικού. 

3. Προσκομίζονται επίσης άλλα στοιχεία, πληροφορίες 
ή δικαιολογητικά τα οποία ορίζονται στον Κανονισμό για 
τη διαδικασία και τους όρους χορήγησης Ειδικών Αδειών, 
εφόσον είναι απαραίτητα για την εξέταση των κατατιθε- 
μένων αιτήσεων. 

4. Όσα από τα παραπάνω δικαιολογητικά έχουν ήδη 
προσκομισθεί στην ΕΕΤΤ για την απόκτηση ειδικής αδεί- 
ας και δεν έχουν έκτοτε μεταβληθεί δεν είναι απαραίτητο 
να υποβάλλονται εκ νέου για την έκδοση άδειας δέσμευ¬ 
σης ή εκχώρησης νέων αριθμών, αλλά πρέπει να υποβάλ¬ 
λεται σχετική υπεύθυνη δήλωση του Ν. 1599/86 με την 
οποία θα δηλώνεται η μη μεταβολή των αντίστοιχων στοι¬ 
χείων. 

Άρθρο 6 

Διαδικασία κατάθεσης και εξέτασης των αιτήσεων 

1. Οι αιτήσεις για εκχώρηση ή δέσμευση κατατίθενται 
στην ΕΕΤΤ. 

2. Η ΕΕΤΤ δύναται να ζητήσει πρόσθετες πληροφορίες 
στις περιπτώσεις που κρίνει ότι αυτό είναι απαραίτητο για 
την αξιολόγηση των αιτήσεων. Οι αιτήσεις, για τις οποίες 
ζητείται η υποβολή πρόσθετων πληροφοριών απορρίπτο¬ 
νται αν οι πρόσθετες πληροφορίες δεν προσκομισθούν 
στην ΕΕΤΤ εντός δύο μηνών από τη στιγμή που θα κοινο¬ 
ποιηθεί στον ενδιαφερόμενο το σχετικό αίτημα της ΕΕΤΤ, 
εκτός αν η ΕΕΤΤ ορίσει άλλως. 

3. Ο αϊτών αναφέρει στην αίτησή του πληροφορίες ή 
στοιχεία που καλύπτονται από το επαγγελματικό απόρ¬ 
ρητο, η δημοσιοποίηση των οποίων θα μπορούσε να είναι 
ζημιογόνα για αυτόν. Η ΕΕΤΤ εξετάζει το σχετικό αίτημα 
και δεν αποκαλύπτει πληροφορίες που καλύπτονται από 
την υποχρέωση επαγγελματικού απορρήτου. Ωστόσο, η 
ΕΕΤΤ δύναται να προβαίνει στη δημοσιοποίηση πληρο¬ 
φοριών που είναι αναγκαίες για την εκπλήρωση των κα¬ 
θηκόντων της, τηρουμένης της αρχής της αναλογικότη- 
τας. 

4. Οι αιτήσεις για εκχώρηση αριθμών, είτε αυτοί έχουν 
δεσμευθεί είτε όχι, πρέπει να υποβάλλονται στα γραφεία 
της ΕΕΤΤ το πολύ έξι (6) μήνες πριν από τη σχεδιαζόμενη 
ημερομηνία ενεργοποίησης των αριθμών. 


5. Το χρονικό διάστημα μεταξύ υποβολής της αίτησης 
για πρωτογενή εκχώρηση ή δέσμευση αριθμών και της 
σχετικής απόφασης της ΕΕΤΤ δεν ξεπερνά τις έξι (6) 
εβδομάδες, εκτός εάν η ΕΕΤΤ αποφασίσει ότι απαιτείται 
η υποβολή στοιχείων προς συμπλήρωση του φακέλου. 

6. Σε κάθε περίπτωση, το χρονικό διάστημα μεταξύ της 
απόφασης για πρωτογενή εκχώρηση αριθμών ή/και κωδι¬ 
κών μέχρι την ενεργοποίησή τους δεν ξεπερνά τα δύο (2) 
έτη. Η ΕΕΤΤ ενημερώνεται για την ενεργοποίηση εντός 
δύο εβδομάδων από την έναρξή της. 

Άρθρο 7 

Απόφαση για εκχώρηση ή δέσμευση αριθμών 

1. Η ΕΕΤΤ εξετάζει τις υποβληθείσες αιτήσεις για εκχώ¬ 
ρηση αριθμών ή/και κωδικών επιλογής φορέα καθώς και 
τις αιτήσεις για δέσμευση αριθμών σύμφωνα με την πα¬ 
ράγραφο 3, του άρθρου 3, του παρόντος Κανονισμού. Η 
ΕΕΤΤ δύναται να αποφασίσει τα ακόλουθα: 

α. την ολική ή μερική εκχώρηση των αιτούμενων αριθ- 
μοδοτικών πόρων, 

β. τη μερική εκχώρηση των αιτούμενωνπόρων και τη δέ¬ 
σμευση των υπολοίπων, 

γ. τη μη εκχώρηση ή μη δέσμευση των αιτούμενων πό¬ 
ρων, 

δ. την ολική ή μερική δέσμευση των αιτούμενων πόρων. 

Η απόφαση της εκχώρησης ή δέσμευσης καθορίζει 
τους όρους που διέπουντην εκχώρηση ή δέσμευση. 

2. Η ΕΕΤΤ δύναται με ειδικά αιτιολογημένη απόφασή 
της να απορρίψει αίτηση για πρωτογενή εκχώρηση αριθ¬ 
μών ή/και κωδικών ή αίτηση για δέσμευση αριθμών διότι, 
ιδίως: 

α. οι αιτούμενοι αριθμοί ή κωδικοί δεν είναι διαθέσιμοι 
για εκχώρηση ή δέσμευση, 

β. η ημερομηνία ενεργοποίησης είναι εκτός των χρονι¬ 
κών ορίων που θέτει ο παρών Κανονισμός, 

γ. οι αιτούμενοι αριθμοί ή κωδικοί δεν δύνανται να χρη¬ 
σιμοποιηθούν για την παροχή των σχεδιαζόμενων υπηρε¬ 
σιών, 

δ. προηγούμενη εκχώρηση παρουσιάζει σημαντικά χα¬ 
μηλό βαθμό χρήσης έναντι των καθορισμένων σχεδίων 
του αιτούντος, 

ε. την προηγούμενη δέσμευση δεν έχει ακόμα ακολου¬ 
θήσει εκχώρηση εντός του υποβληθέντος χρονοδια¬ 
γράμματος του αιτούντος, 

στ. προηγούμενη εκχώρηση έχει χρησιμοποιηθεί για 
υπηρεσίες ή σκοπούς διαφορετικούς από εκείνους που 
καθορίζονται ή επιτρέπονται στους όρους εκχώρησης ή 
δέσμευσης, 

ζ. λόγοι δημοσίου συμφέροντος δεν επιτρέπουν την εκ¬ 
χώρηση ή τη δέσμευση. 

3. Η ΕΕΤΤ δύναται με ειδικά αιτιολογημένη απόφασή 
της να μην ικανοποιήσει πλήρως μια αίτηση ή να επισυνά¬ 
ψει επιπρόσθετους όρους κατά την εκχώρηση ή τη δέ¬ 
σμευση. 

Στην περίπτωση της μερικής εκχώρησης ή δέσμευσης, 
η ΕΕΤΤ περιγράφει την κατάσταση του τμήματος των 
αριθμοδοτικών πόρων του οποίου αρνήθηκετην εκχώρη¬ 
ση ή δέσμευση. Εάν αυτό είναι δεσμευμένο υπέρ αυτού, 
ο αϊτών μπορεί να υποβάλλει εκ νέου αίτηση για εκχώρη¬ 
ση, απαντώντας στα σημεία εκείνα της απόφασης της 
ΕΕΤΤ που αιτιολόγησαν την προηγούμενη άρνησή της. 

4. Η ΕΕΤΤ, μετά από προηγούμενη ακρόαση του ενδια- 

φερομένου, δύναται αντί εκχωρήσεως να προβεί μόνον 
σε ολική ή μερική δέσμευση των αιτούμενων αριθμών, σε 
περίπτωση που το μέτρο αυτό θεωρείται ότι διασφαλίζει 
την ικανοποίηση της μακροπρόθεσμης ζήτησης αριθμών 
για τις τηλεπικοινωνιακές υπηρεσίες, σύμφωνα με τις 
ανάγκες της αγοράς και των χρηστών και, επιπλέον, προ¬ 
άγει την πλέον αποτελεσματική χρήση των αριθμοδοτι- 
κών πόρων. 

5. Σε περίπτωση μερικής εκχωρήσεως ή μη εκχωρήσε¬ 
ως και μερικής δεσμεύσεως ή μη δεσμεύσεως, η ΕΕΤΤ 
αναγράφει στην απόφασή της ότι ο δικαιούχος δύναται 
εντός ενός μηνάς να ασκήσει προσφυγή στην ΕΕΤΤ για 
νέα κατ’ ουσίαν εξέταση της υποθέσεως. 

Άρθρο 8 
Επιτήρηση 

1. Σκοπός της επιτήρησης στην οποία προβαίνει η ΕΕΤΤ 
είναι η αποφυγή της μερικής ή ολικής αχρησίας των δια- 
τεθέντων πόρων και η διασφάλιση ότι οι αριθμοί εκχω¬ 
ρούνται από τους τηλεπικοινωνιακούς παρόχους στους 
χρήστες κατά τρόπο διαφανή και αμερόληπτο. 

2. Οι πάροχοι τηλεπικοινωνιακών δικτύων ή/και υπηρε¬ 
σιών κοινοποιούν στην ΕΕΤΤ κάθε πληροφορία που αφο¬ 
ρά την παροχή υπηρεσιών ή το δίκτυό τους και τους χρη¬ 
σιμοποιούμενους αριθμούς. 

3. Πριντην31η Ιανουάριου κάθε έτους οι δικαιούχοι δέ¬ 
σμευσης ή εκχώρησης αριθμών ή/και κωδικών υποβάλ¬ 
λουν στην ΕΕΤΤ ετήσια έκθεση για τη χρήση των εκχωρη- 
θέντων αριθμών ή/και κωδικών κατά το προηγούμενο ημε¬ 
ρολογιακό έτος. 

Η ετήσια έκθεση υποβάλλεται σε έντυπη και ηλεκτρονι¬ 
κή μορφή και περιλαμβάνει πληροφορίες σχετικές με: 

α. το ποσοστό χρήσης σε κάθε ομάδα για κάθε κατηγο¬ 
ρία αριθμών που έχουν εκχωρηθεί, 

β. τους αριθμούς συνδεδεμένων πελατών, για κάθε κα¬ 
τηγορία αριθμών, 

γ. το σύνολο ελεύθερων αριθμών για κάθε κατηγορία 
αριθμών, 

δ. τις υπηρεσίες για τις οποίες χρησιμοποιούνται οι εκ- 
χωρηθέντες πόροι, 

ε. την πιθανολογούμενη ημερομηνία ενεργοποίησης, 
όπου είναι απαραίτητο, 

στ. αποτύπωση των αριθμών που είναι δεσμευμένοι, 

ζ. τον πιθανολογούμενο βαθμό χρήσης για τα επόμενα 
δύο χρόνια για κάθε κατηγορία αριθμών, 

Στην περίπτωση των γεωγραφικών αριθμών, οι παρα¬ 
πάνω πληροφορίες που περιέχονται στην ετήσια έκθεση 
αναφέρονται χωριστά για κάθε γεωγραφική περιοχή. 

4. Οι προσαγόμενες πληροφορίες πρέπει να είναι επί¬ 
καιρες και να αντιστοιχούν στην πραγματική κατάσταση 
των υπηρεσιών και του δικτύου κατά τον χρόνο υποβολής 
της έκθεσης. 

5. Η ΕΕΤΤ δύναται να ζητεί από τους παρόχους τηλεπι¬ 
κοινωνιακών δικτύων ή/και υπηρεσιών πληροφορίες σχε¬ 
τικές με τις συνθήκες χρήσης των εκχωρηθέντων πόρων 
και την προσκόμιση του καταλόγου συνδρομητών των πα¬ 
ροχών. 

6. Οι πάροχοι τηλεπικοινωνιακών δικτύων ή/και υπηρε¬ 
σιών ενημερώνουν έγκαιρα την ΕΕΤΤ για οποιαδήποτε 
αλλαγή στα στοιχεία που περιέχονται στην αρχική αίτηση 
εκχώρησης, ιδίως εάν πρόκειται για αλλαγή στον τύπο ή 
την ονομασία της εταιρίας. 


7. Η ΕΕΤΤ δύναται να προβαίνει σε αποκάλυψη πληρο¬ 
φοριών που είναι αναγκαίες για την εκπλήρωση των κα¬ 
θηκόντων της, σεβόμενη την αρχή της αναλογικότητας 
και το επαγγελματικό απόρρητο. 

Άρθρο 9 

Μεταβολές της απόφασης εκχώρησης 
ή δέσμευσης αριθμών 

1. Η απόφαση της ΕΕΤΤ για εκχώρηση αριθμών ή/και 
κωδικών ή για δέσμευση αριθμών μπορεί, ιδίως: 

α. να τροποποιηθεί ή να καταργηθεί εν όλω ή εν μέρει 
για το μέλλον μετά από αίτηση του παρόχου στον οποίο 
έχει γίνει η εκχώρηση ή δέσμευση. Σε περίπτωση που η αί¬ 
τηση γίνει δεκτή οι πόροι καθίστανται ελεύθεροι και μετά 
την πάροδο περιόδου που καθορίζεται στην παράγραφο 
3 του παρόντος άρθρου μπορούν να εκχωρηθούν εκ νέ¬ 
ου, 

β. να τροποποιηθεί, καταργηθείή να ανακληθείλόγω μη 
ενεργοποίησης των αριθμών ή/και κωδικών εντός των 
προβλεπομένων χρονικών ορίων ή λόγω παραβίασης βα¬ 
σικών όρων της εκχώρησης ή δέσμευσης. Εάν η χρήση 
των αριθμών δεν είναι σύμφωνη με τους όρους εκχώρη¬ 
σής τους ή εάν σημαντικό τμήμα των πόρων παραμένει 
αχρησιμοποίητο ή εάν δεν έχουν πληρωθεί τα τέλη εκχώ¬ 
ρησης και χρήσης των αριθμών, η ΕΕΤΤ δύναται να ανα¬ 
καλεί την εκχώρηση σύμφωνα με τη διαδικασία της παρα¬ 
γράφου 4 του παρόντος άρθρου. 

Ειδικότερα, η δέσμευση αριθμών καταργείται αυτοδι¬ 
καίως, εάν: α) ο πάροχος τηλεπικοινωνιακών δικτύων 
ή/και υπηρεσιών εκπέσειτης ειδικής άδειας, ή β) δεν έχει 
ζητηθεί η εκχώρηση των δεσμευμένων πόρων εντός δύο 
ετών από την ημερομηνία που η ΕΕΤΤ αποφάσισε τη δέ¬ 
σμευσή τους, ή γ) δεν κατατεθεί η δήλωση προς εξακο¬ 
λούθηση της δέσμευσης, όπως καθορίζεται στην διάταξη 
της παραγράφου 5, του άρθρου 4 του παρόντος Κανονι¬ 
σμού. 

Η ΕΕΤΤ δύναται να αντικαταστήσει καταργηθέντες 
αριθμούς με αριθμούς που χορηγήθηκαν με παλαιότερη 
ή νέα εκχώρηση ή δεσμευμένους αριθμούς, όπου αυτό εί¬ 
ναι δυνατό. 

2. Οι λόγοι για τους οποίους η ΕΕΤΤ δύναται να ανακα¬ 
λέσει, να καταργήσει ή να τροποποιήσει την απόφασή της 
για δέσμευση ή/και εκχώρηση αριθμών ή εκχώρηση κωδι¬ 
κών είναι, ιδίως, οι ακόλουθοι: 

α. αδυναμία του κατόχου εκχώρησης ή δέσμευσης να 
τηρήσει έναν ή περισσότερους από τους όρους που ανα- 
φέρονται στονπαρόντα Κανονισμό ή στην άδειά του ή στη 
σχετική απόφαση της ΕΕΤΤ, 
β. μερική ή ολική αχρησία ομάδας αριθμών που έχουν 
εκχωρηθεί, 

γ. ανάγκη για αύξηση χωρητικότητας αριθμών, 
δ. επιτακτικοί λόγοι δημοσίου συμφέροντος, 
ε. αλλαγή του Εθνικού Σχεδίου Αριθμοδότησης, 
στ. προστασία του ελεύθερου ανταγωνισμού, 
ζ. συμμόρφωση σε διατάξεις του διεθνούς δικαίου. 

3. Προκειμένου η ΕΕΤΤ να αποφασίσει την ανάκληση, 
κατάργηση, τροποποίηση ή αντικατάσταση αριθμών 
ή/και κωδικών λαμβάνει υπόψη, ιδίως: 

α. το συνολικό κόστος και τις συνέπειες γενικότερα της 
τροποποίησης, ανάκλησης ή κατάργησης, το χρονοδιά¬ 
γραμμα και το αποτέλεσμα της αντικαταστάσεως των 
αριθμών, 

β. τις απόψεις των ενδιαφερομένων μερών, τα οποία 
πρέπει προηγουμένως να ενημερώνονται για τη σχεδια¬ 
ζόμενη τροποποίηση, αντικατάσταση, κατάργηση ή ανά¬ 
κληση και τους λόγους που οδήγησαν σε αυτή και, 

γ. την ελάχιστη δυνατή ενόχληση των χρηστών. 

Σε περίπτωση αλλαγών αριθμών υπάρχει τουλάχιστον 
ηχογραφημένο ενημερωτικό μήνυμα για τις αλλαγές για 
εύλογο χρονικό διάστημα. 

4. Με την εξαίρεση των περιπτώσεων όπου η κατάργη¬ 
ση επέρχεται αυτοδικαίως, η διαδικασία κατάργησης, 
ανάκλησης ή τροποποίησης που εφαρμόζεται από την 
ΕΕΤΤ είναι η ακόλουθη: 

α. η ΕΕΤΤ κοινοποιεί στον πάροχο ειδικά αιτιολογημένη 
απόφαση στην οποία περιέχονται οι λόγοι της κατάργη¬ 
σης, ανάκλησης ή τροποποίησης της απόφασης για δέ¬ 
σμευση ή εκχώρηση, 

β. ο δικαιούχος της δέσμευσης ή της εκχώρησης δικαι¬ 
ούται εντός ενός (1) μηνός από την ημέρα της κοινοποιή- 
σεως να υποβάλλει προσφυγή στην ΕΕΤΤ εναντίον της 
απόφασής της, 

γ. μετά τη λήξη της παραπάνω προθεσμίας εάν δεν υπο¬ 
βληθεί προσφυγή ή αφού η ΕΕΤΤ εξετάσει κατ’ ουσίαντην 
υποβληθείσα προσφυγή και την απορρίψει, η ΕΕΤΤ κα¬ 
ταργεί, ανακαλεί ή τροποποιεί τη δέσμευση ή την εκχώ¬ 
ρηση αριθμών ή/και κωδικών. 

5. Σε περίπτωση ανακλήσεως, καταργήσεως ή τροπο- 
ποιήσεως της αποφάσεως για παροχή αριθμοδοτικών 
πόρων, οι πόροι αυτοί δεν εκχωρούνται σε νέο πάροχο 
πριν την πάροδο τουλάχιστον έξι μηνών (6) από της ημε¬ 
ρομηνίας εκδόσεως της αποφάσεως της ΕΕΤΤ. 

Άρθρο 10 

Τέλη δέσμευσης, εκχώρησης και χρήσης αριθμών 

1. Οι πάροχοι τηλεπικοινωνιακού δικτύου ή/και υπηρε¬ 
σιών στους οποίους πρωτογενώς εκχωρούνται ή υπέρ 
των οποίων δεσμεύονται αριθμοδοτικοί πόροι είναι υπο¬ 
χρεωμένοι να καταβάλλουν εφάπαξ τέλη εκχώρησης ή τέ¬ 
λη δέσμευσης, κατά περίπτωση, και ετησίως τέλη χρήσης 
τους, το ύψος των οποίων είναι ανάλογο του κόστους δια¬ 
χείρισης και της σπανιότητας των χορηγούμενων πόρων. 

2. Τα τέλη καταβάλλονται σε τραπεζικό λογαριασμό 
που τηρεί η ΕΕΤΤ. 

Τα εφάπαξ καταβαλλόμενα τέλη εκχώρησης ή τέλη δέ¬ 
σμευσης και τα ετήσια τέλη χρήσης για το πρώτο έτος κα¬ 
ταβάλλονται εντός δεκαπέντε ημερών από την ημερομη¬ 
νία έκδοσης της απόφασης για την εκχώρηση ή δέσμευ¬ 
ση. Εάν η ημερομηνία εκχώρησης είναι μεταγενέστερη 
της 30ής Ιουνίου τα τέλη χρήσης για το πρώτο έτος ανέρ¬ 
χονται στο 50% των ετησίων τελών χρήσης. 

Τα ετήσια τέλη χρήσης για κάθε επόμενο έτος κατα¬ 
βάλλονται μέχρι τις 31 Ιανουάριου του έτους αυτού. 

3. Τα τέλη εκχώρησης και χρήσης των αριθμοδοτικών 
πόρων καθορίζονται ως εξής: 

Εφάπαξ τέλη ΕτήσιαΤέλη χρήσης 
Κατηγορίες αριθμών εκχώρησης ανά αριθμό ανά αριθμό 
_ σε (Ευρώ) _ (σε Ευρώ) 

Γεωγραφικοί αριθμοί 0.03 0.025 

Αριθμοί κινητών και προσωπικών 0.03 0.025 

επικοινωνιών 

Αριθμοί ατελούς χρέωσης 1.5 1.3 


Αριθμοί μεριζόμενου κόστους 

1.5 

1.3 

Προσωπικοί Αριθμοί 

0.15 

0.15 

Αριθμοί ΙΙΔ και εταιρικοί αριθμοί 

0.3 

0.25 

Αριθμοί για πρόσβαση σε 
δίκτυα δεδομένων 

0.03 

0.025 

Αριθμοί πρόσθετης χρέωσης που 
απευθύνονται σε όλους 

1.5 

1.3 

Αριθμοί πρόσθετης χρέωσης που 
απευθύνονται μόνο σε ενήλικες 

6.0 

6.0 

4ψήφιοι κωδικοί επιλογής φορέα 

15000 

15000 

δψήφιοι κωδικοί επιλογής φορέα 

1500 

1500 

Αριθμοί για κλήσεις μέσω κάρτας 
όταν εκχωρούνται κατά ομάδες 
των 10 αριθμών 

300 

300 

Αριθμοί για κλήσεις μέσω κάρτας 
όταν εκχωρούνται μεμονωμένα 

1000 

1000 


4. Η ΕΕΤΤ δύναται να αναπροσαρμόζει με αποφάσεις 
της το ύψος των τελών εκχώρησης και των τελών χρήσης 
των αριθμών. Η αναπροσαρμογή τίθεται σε ισχύ την 1 η Ια¬ 
νουάριου του επομένου έτους απότηνημερομηνίαλήψης 
της σχετικής απόφασης. Εν πάση περιπτώσει, το χρονικό 
διάστημα μεταξύ λήψεως της αποφάσεως και ενάρξεως 
της ισχύος της δε μπορεί να είναι μικρότερο των τριών μη¬ 
νών. 

5. Τα τέλη δέσμευσης καθορίζονται στο 50% των ετη¬ 
σίων τελών χρήσης για κάθε έτος δέσμευσης. 

Άρθρο 11 

Αρχές δέσμευσης ή εκχώρησης και χρήσης αριθμών 
και κωδικών επιλογής φορέα 

Τμήμα Α: Γενικές Αργές 

Οι αρχές δέσμευσης ή εκχώρησης και χρήσης αριθμών 
ή/και κωδικών είναι, ενδεικτικά, οι εξής: 

1. Οι πρωτογενώς εκχωρηθέντες αριθμοί πρέπει να 
χρησιμοποιούνται σύμφωνα με τους όρους και τις διατά¬ 
ξεις του ΕΣΑ και μόνο για τους σκοπούς που αναφέρονται 
στην αίτηση. 

2. Τόσο η πρωτογενής όσο και η δευτερογενής εκχώ¬ 
ρηση παρέχουν μόνο δικαίωμα χρήσης των αριθμών. Δεν 
επάγονταιτην απόκτηση δικαιώματος ιδιοκτησίας επί των 
αριθμών. Συνεπώς, καμία εταιρία, οργάνωση ή οργανι¬ 
σμός δε μπορεί να διεκδικήσει ιδιοκτησιακό δικαίωμα επ’ 
αυτών. 

3. Οι αριθμοί, οι ομάδες αριθμών και οι σύντομοι κωδι¬ 
κοί δεν αποτελούν αντικείμενο συναλλαγής μεταξύ των 
υπέρ ών η πρωτογενής εκχώρηση ή δέσμευση παροχών. 

4. Οι αριθμοί εκχωρούνται δευτερογενώς μόνον από 
τον πάροχο στον οποίο έχουν εκχωρηθεί πρωτογενώς. 

5. Οι όροι χρήσης σε περίπτωση δευτερογενούς εκχώ¬ 
ρησης αριθμών πρέπει να είναι σε συμφωνία με τις αρχές 
που τίθενται στον παρόντα Κανονισμό. 

6. Ο δικαιούχος εκχώρησης δεν επιτρέπεται να χρησι¬ 
μοποιεί εσωτερικούς αριθμούς δικτύου που δεν εναρμο¬ 
νίζονται με το Εθνικό Σχέδιο Αριθμοδότησης. 

7. Ο δικαιούχος των πρωτογενώς εκχωρηθέντων αριθ¬ 
μών διατηρεί ενημερωμένο αρχείο εγγραφών όπου προσ¬ 
διορίζει το ποσοστό των αριθμών που είναι σε χρήση ή εί¬ 
ναι δεσμευμένοι. 

8. Ο δικαιούχος των πρωτογενώς εκχωρηθέντων αριθ- 

μών τηρεί αρχείο αριθμών που έχουν μεταφερθεί, κατά 
απαίτηση του χρήστη, σε άλλους οργανισμούς, εφόσον η 
φορητότητα αριθμού είναι δυνατή. 

9. Ο δικαιούχος εκχώρησης είναι υποχρεωμένος να πα¬ 
ρέχει πληροφορίες προς την ΕΕΤΤ για τη χρήση των αριθ¬ 
μών. 

10. Σε περίπτωση συγχωνεύσεως εταιριών παροχών οι 
αριθμοί ή/και κωδικοί εκχωρούνται στον επιχειρηματικό 
φορέα που προκύπτει από τη συγχώνευση μετά από σχε¬ 
τική αίτηση στην ΕΕΤΤ των οργάνωντων ενδιαφερομένων 
εταιριών. Η ΕΕΤΤ εξετάζει το αίτημα λαμβάνουσα υπόψη 
την αποτελεσματικότερη χρήση των αριθμοδοτικών πό¬ 
ρων και ιδίως την ανάγκη προστασίας του ανόθευτου 
ανταγωνισμού. Εν πόση περιπτώσει, η έναρξη ισχύος της 
αποφάσεως που εκδίδει η ΕΕΤΤ αρχίζει από την ημερο¬ 
μηνία δημιουργίας του νέου επιχειρηματικού φορέα. 

11. Οι εκχωρηθέντες αριθμοί πρέπει να χρησιμοποιού¬ 
νται σύμφωνα με οποιουσδήποτε πρόσθετους όρους κα¬ 
θορίζεις ΕΕΤΤ. 

Η ΕΕΤΤ δύναται οποτεδήποτε να επιβάλλει επιπλέον 
όρους στη χρήση των αριθμών, εάν αυτό επιβάλλουν λό¬ 
γοι δημοσίου συμφέροντος. 

12. Η μέγιστη χρέωση κατά μονάδα κλήσεων σε γεω¬ 
γραφικούς αριθμούς δεν πρέπει να υπερβαίνει τα δηλω¬ 
μένα από τον πάροχο τιμολόγια χρέωσης κατά μονάδα 
για γεωγραφικές κλήσεις. 

13. Οι κλήσεις συνήθως δρομολογούνται σε σταθερό 
προορισμό σε διακριτή γεωγραφική περιοχή. Οι κλήσεις 
μπορούν επίσης να οδηγηθούν σε άλλες υπηρεσίες με 
την προϋπόθεση ότι από τον καλούντο απαιτείται να πλη¬ 
ρώσει μόνο την κανονική χρέωση που προβλέπει το τιμο¬ 
λόγιο του παρόχου για κλήση σε γεωγραφική περιοχή. 

14. Η ενόχληση των χρηστών εξαιτίας της αλλαγής 
αριθμών πρέπει να είναι η ελάχιστη δυνατή. 

15. Σε περίπτωση λήξης της εκχώρησης ή επιστροφής 
αριθμού από χρήστη πρέπει να περάσει περίοδος τουλά¬ 
χιστον έξι μηνών μέχρι ο αριθμός αυτός να εκχωρηθεί εκ 
νέου. 

16. Οι χρήστες έχουν δικαίωμα αλλαγής του αριθμού, 
εφόσον ο υπάρχων αριθμός γίνεται αντικείμενο ενόχλη¬ 
σης ή κακόβουλων πράξεων. Ο πάροχος αποφασίζει για 
τη χρέωση ή μη της υπηρεσίας αλλαγής αριθμού. 

17. Οι χρήστες έχουν δικαίωμα να αρνηθούντη δημοσί¬ 
ευση του αριθμού τους ή των στοιχείων διεύθυνσής τους 
σε τηλεφωνικούς καταλόγους παντός τύπου (ηλεκτρονι¬ 
κού ή έντυπου) που συντάσσει ο πάροχος. 

Τμήμα Β: Αρχές χρήσης των μη γεωγραφικών αριθμών 

Οι αρχές χρήσης των μη γεωγραφικών αριθμών μετά 
την πρωτογενή εκχώρηση είναι, ιδίως, οι ακόλουθες: 

1. Αριθμοί ατελούς χρέωσης: Οι πάροχοι δικτύου απα¬ 
γορεύεται να χρεώνουν τον καλούντο για κλήσεις σε 
αριθμούς ατελούς χρέωσης, ανεξαρτήτως της ταυτότη¬ 
τας του παρόχου δικτύου ή/και υπηρεσιών ή των πελατών 
της υπηρεσίας. 

2. Αριθμοί μεριζόμενου κόστους: Η χρέωση κλήσης 
αριθμού μεριζόμενου κόστους δεν ξεπερνά τη χρέωση 
που αντιστοιχεί σε κλήση αστικού τηλεφωνήματος στο 
ίδιο δίκτυο απ’ όπου γίνεται η κλήση. 

3. Προσωπικοί αριθμοί: Η χρέωση των χρηστών που κα¬ 
λούν προσωπικό αριθμό δεν πρέπει να υπερβαίνει τη χρέ¬ 
ωση που αντιστοιχεί σε απλή κλήση προς το συγκεκριμέ¬ 
νο δίκτυο/πάροχο και απαγορεύεται να περιλαμβάνει 
χρέωση για τη μεταβίβαση από τον πάροχο προς τον δι¬ 


καιούχο του προσωπικού αριθμού ή για την παροχή της 
υπηρεσίας προσωπικού αριθμού. 

4. Αριθμοί πρόσθετης χρέωσης: 

α. Αριθμοί πρόσθετης χρέωσης εκχωρούνται δευτερο¬ 
γενώς από τους παρόχους μόνο σε αιτούντες που διαθέ¬ 
τουν σχετική άδεια παρόχου υπηρεσιών τηλεηχοπληρο- 
φόρησης. 

β. Υπηρεσίες πρόσθετης χρέωσης με περιεχόμενο που 
απευθύνεται μόνο σε ενήλικες (όπως τυχερά παίγνια και 
υπηρεσίες ερωτικού περιεχομένου) παρέχονται μόνο 
στους καθορισμένους από την ΕΕΤΤ για αυτές τις υπηρε¬ 
σίες αριθμούς. 

γ. Το ποσό χρέωσης για κλήσεις σε όλες τις υπηρεσίες 
πρόσθετης χρέωσης πρέπει να αναγράφεται καθαρά από 
τους παρόχους σε όλες τις σχετικές διαφημίσεις. 

5. Αριθμοί για κλήσεις μέσω καρτών: Οι πάροχοι δικτύ¬ 
ου απαγορεύεται να χρεώνουν τον χρήστη με τις κλήσεις 
αριθμών που χρησιμοποιούνται για κλήσεις μέσω καρ¬ 
τών, ανεξαρτήτως της ταυτότητας του παρόχου δικτύου 
ή/και υπηρεσιών ή των πελατών της υπηρεσίας. 

Τμήμα Γ: Αρχές χρήσης των γεωγραφικών αριθμών 

Οι αρχές χρήσης των γεωγραφικών αριθμών είναι, 
ιδίως, οι ακόλουθες: 

1. Οι γεωγραφικές περιοχές και οι αντίστοιχοι Εθνικοί 
Κωδικοί Προορισμού καθορίζονται από την ΕΕΤΤ στο 
ΕΣΑ. 

2. Η χρήση γεωγραφικών αριθμών επιτρέπεται μόνο 
εντός των γεωγραφικών ορίων που έχουν οριστεί. Η 
εκτροπή κλήσης δεν θεωρείται παραβίαση του κανόνα 
αυτού. 

Άρθρο 12 

Άλλες υποχρεώσεις παροχών 

Κάθε πάροχος τηλεπικοινωνιακού δικτύου ή/και υπηρε¬ 
σιών υπέρ του οποίου δεσμεύονται ή στον οποίο εκχω¬ 
ρούνται αριθμοδοτικοί πόροι έχει επιπλέοντις ακόλουθες 
υποχρεώσεις: 

1. Ενημερώνει άμεσα τους πελάτες του, με τρόπο που 
θεωρεί προσφορότερο, σχετικά με κάθε άμεση ή επικεί¬ 
μενη αλλαγή στους αριθμούς που τους αφορούν. 

2. Προσφέρει από το δίκτυό του ανοιχτή πρόσβαση 
προς όλους τους γεωγραφικούς κωδικούς χωρών εκτός 
Ελλάδας που αναφέρονται από την Διεθνή Ένωση Τηλε¬ 
πικοινωνιών (ΐτυ), σε όσο το δυνατό συντομότερο χρόνο, 
λαμβανομένων υπόψη και των πρακτικών δυσκολιών κατά 
την υλοποίηση. 

3. Σε περίπτωση αλλαγής αριθμού κλήσης εξασφαλίζει 
τη θέσπιση, σωρευτικά ή εναλλακτικά κατά περίπτωση, 

α. εύλογης περιόδου παράλληλης λειτουργίας κατά την 
οποία θα λειτουργούν και οι δυο αριθμοί, χωρίς επιπλέον 
χρέωση του κατόχου του αριθμού, εφόσον η αλλαγή αυ¬ 
τή δεν γίνεται με πρωτοβουλία του τελευταίου, 

β. ηχογραφημένης ειδοποίησης των καλούντων τον πα¬ 
λαιό αριθμό, μετά το πέρας της παράλληλης λειτουργίας 
και για διάστημα τουλάχιστον έξι (6) μηνών, χωρίς επι¬ 
πλέον χρέωση των καλούντων. 

4. Ενημερώνει όλους τους ευρισκόμενους εντός Ελλά¬ 
δος παρόχους τηλεπικοινωνιακών δικτύων ή/και υπηρε¬ 
σιών και όπου τούτο κρίνεται απαραίτητο και τους αρμό¬ 
διους διεθνείς οργανισμούς, για την ενεργοποίηση των 
εκχωρηθέντων αριθμών, μέσα σε εύλογο χρονικό διάστη¬ 
μα. 

5. Κοινοποιεί στην ΕΕΤΤ, το πολύ εντός ενός μηνός, τα 
ονόματα των προσώπων τα οποία είναι υπεύθυνα εντός 
της επιχείρησής του να λαμβάνουν ειδοποιήσεις και να 
ενημερώνουν την ΕΕΤΤ σχετικά με τους δεσμευθέντες ή 
εκχωρηθέντες αριθμούς ή/και κωδικούς. Η ΕΕΤΤ αρχειο¬ 
θετείτο στοιχεία των υπευθύνων αυτών και τα παρέχει σε 
κάθε ενδιαφερόμενο τρίτο κατόπιν αιτήσεώς του. 

6. Παρότι η ΕΕΤΤ διατηρεί τα συναφή στοιχεία εκχωρή¬ 
σεων και δεσμεύσεων αριθμών στην ιστοσελίδα που δια¬ 
τηρεί στο διαδίκτυο, κάθε πάροχος υποχρεούται να ενη¬ 
μερώνει κάθε ενδιαφερόμενο για την κατάσταση των εκ- 
χωρηθέντων σε αυτόν αριθμών. 

Άρθρο 13 

Δημοσιοποίηση των εκχωρήσεων/δεσμεύσεων 
των αριθμοδοτικών πόρων 

1. Πληροφορίες σχετικές με τους εκχωρηθέντες ή δε¬ 
σμευθέντες αριθμούς ή/και εκχωρηθέντες κωδικούς πα¬ 
ρέχονται στην ιστοσελίδα της ΕΕΤΤ: ΙιΙΙρ://\Λ/νν\Λ/.6θΙί.9Γ. 
Οι πληροφορίες ανανεώνονται κάθε φορά που γίνεται δέ¬ 
σμευση ή εκχώρηση αριθμών ή/και κωδικών. 

2. Τα πνευματικά δικαιώματα επί των πληροφοριών αυ¬ 
τών ανήκουν στην ΕΕΤΤ. Κάθε ενδιαφερόμενος μπορεί να 
χρησιμοποιεί τις πληροφορίες αυτές ελεύθερα, προς ίδια 
και μόνον χρήση και όχι για μεταπώληση. 

Άρθρο 14 

Μεταβολή των κανόνων εκχώρησης και διαχείρισης 

1. Η ΕΕΤΤ δύναται να τροποποιεί ή να συμπληρώνει 
τους όρους και κανόνες διαχείρισης των αριθμοδοτικών 
πόρων του ΕΣΑ που περιλαμβάνονται στον παρόντα Κα¬ 
νονισμό, εάν κρίνει ότι αυτό είναι απαραίτητο για την ορ¬ 
θολογικότερη διαχείρισή τους. Γιατηντροποποίηση ή συ¬ 
μπλήρωση των κανόνων εκχώρησης και διαχείρισης, η 
ΕΕΤΤ δύναται να προβεί σε διαβουλεύσεις με τους ενδια¬ 
φερομένους φορείς, ιδίως τους παρόχους τηλεπικοινω¬ 
νιακών δικτύων ή/και υπηρεσιών και τους εκπροσώπους 
των χρηστών. 

2. Όλα τα ενδιαφερόμενο μέρη μπορούν να υποβάλ¬ 
λουν προτάσεις στην ΕΕΤΤ για την τροποποίηση ή συ¬ 
μπλήρωση των κανόνων διαχείρισης των αριθμοδοτικών 
πόρων. Η ΕΕΤΤ εξετάζει τις υποβληθείσες προτάσεις και 
δύναται να προβεί σε διαβουλεύσεις με τα ενδιαφερόμε¬ 
νο μέρη. Οι υποβληθείσες προτάσεις δεν είναι δεσμευτι¬ 
κές για την ΕΕΤΤ. 

Άρθρο 15 

Μεταβατικές Διατάξεις 

1. Όλοι οι υφιστάμενοι πάροχοι τηλεπικοινωνιακών δι¬ 
κτύων ή/και υπηρεσιών υποβάλλουν εντός δύο (2) μηνών 
από τη δημοσίευση του παρόντος Κανονισμού αίτηση 
στην ΕΕΤΤ σχετικά με την ένταξη στο ΕΣΑ των αριθμών 
τους οποίους έχουν ενεργοποιήσει και χρησιμοποιούν με 
βάση τις άδειέςτους. Η αίτηση υποβάλλεται σύμφωνα με 
το άρθρο 5 και η ΕΕΤΤ αποφασίζει για την ένταξη των 
αριθμών αυτών στα πλαίσια του νέου ΕΣΑ εντός έξι (6) 
εβδομάδων από την ημερομηνία υποβολής της σχετικής 
αίτησης. Γιατους αριθμούς αυτούς ισχύουν οι διατάξεις 
του παρόντος Κανονισμού. 


2. Όλοι οι υφιστάμενοι πάροχοι κατά την έκδοση του 
παρόντος Κανονισμού υποχρεούνται εφεξής να κατα¬ 
βάλλουν τα προβλεπομένα ετήσια τέλη χρήσης. Ειδικά, 
τα τέλη χρήσης των αριθμών για το έτος 2001 καταβάλ¬ 
λονται εντός 15 ημερών από την ημερομηνία κοινοποίη¬ 
σης της απόφασης της ΕΕΤΤ. 

3. Για το δεύτερο στάδιο της μετάβασης στο ΕΣΑ (άρ¬ 
θρο 9, παράγραφος 1, απόφαση της ΕΕΤΤ 206/2/29-1 - 
2001) τα ψηφία Α, Β και Ζ για τους αριθμούς που έχουν 
εκχωρηθεί σύμφωνα με το ισχύον κατά το προηγούμενο 
στάδιο σύστημα προσδιορίζονται ως ακολούθως: 

α. Γεωγραφικοί αριθμοί: Ζ=0 (01 0ΧΧΧΧΧΧΧ, 0ΑΒ 
0ΧΧΧΧΧΧ, 0ΑΒΓ0ΧΧΧΧΧ) 

β. Αριθμοί ατελούς χρέωσης: Α=Β = 1 (0 800 11 ΧΧΧΧΧ) 

γ. Αριθμοί μεριζόμενου κόστους: Α=Β=1 (0 801 11 
ΧΧΧΧΧ) 

δ. Αριθμοί πρόσθετης χρέωσης: Α=Β=1 (0 90 11 
ΧΧΧΧΧΧ) 

ε. Αριθμοί πρόσθετης χρέωσης με περιεχόμενο που 
απευθύνεται μόνο σε ενηλίκους: Β=1 (0 909 1 
ΧΧΧΧΧΧ) 

στ. Αριθμοί για υπηρεσίες δεδομένων: Α=2 (0 96 2 
ΧΧΧΧΧΧ) 

ζ. Αριθμοί τηλεειδοποίησης : Α=0 (092 0 ΧΧΧΧΧΧ), 

όπου οι ακολουθίες XX... X δηλώνουν τον συνδρομητικό 
αριθμό όπως ισχύει κατά το πρώτο στάδιο μετάβασης στο 
ΕΣΑ. 

Άρθρο 16 

Καταγγελίες και κυρώσεις 

1. Οι καταγγελίες σχετικές με τη μη συμμόρφωση των 
παροχών τηλεπικοινωνιακών δικτύων ή/και υπηρεσιών 
προς τις υποχρεώσεις που θεσπίζονται με την Απόφαση 
για το ΕΣΑ και τον παρόντα Κανονισμό κατατίθενται στην 
ΕΕΤΤ. 

2. Η ΕΕΤΤ αποφαίνεται το πολύ εντός 6 (έξι) μηνών από 
της ημέρας κατά την οποία περιήλθε σε αυτήν η καταγγε¬ 
λία. Η προθεσμία αυτή μπορεί να παρατείνεται κατά δύο 
μήνες όταν συντρέχει σπουδαίος λόγος. Σε περίπτωση 
παραβάσεως των διατάξεων του παρόντος Κανονισμού 
και της Απόφασης για το ΕΣΑ, η ΕΕΤΤ δύναται να επιβάλ¬ 
λει στους παρόχους τηλεπικοινωνιακών δικτύων ή/και 
υπηρεσιών τις διοικητικές κυρώσεις που προβλέπονται 
στο άρθρο 12, παράγραφος 1, του Νόμου 2867/2000, εκ- 
δίδοντας ειδικά αιτιολογημένη απόφαση, ύστερα από 
προηγούμενη ακρόαση των ενδιαφερομένων. 

3. Τα τυχόν πρόστιμα που επιβάλλονται, εισπράττονται 
στο όνομα και για λογαριασμό της ΕΕΤΤ και κατατίθενται 
σε τραπεζικό λογαριασμό αυτής. 

Άρθρο 17 
Έναρξη ισχύος 

Ο παρών Κανονισμός τίθεται σε ισχύ από την ημερομη¬ 
νία δημοσίευσής του στην Εφημερίδα της Κυβερνήσεως. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Μαρούσι, 2 Φεβρουάριου 2001 

Ο ΠΡΟΕΔΡΟΣ 
ΕΜΜ. ΓΙΑΚΟΥΜΑΚΗΣ 

